至於何等為『菩薩成就四法得陀羅尼』？依《大寶積經》開示：若菩薩成就四法者，得陀羅尼。何謂為四？即所謂：
（一）能施淨妙種種所須。
（二）莊嚴諸婇女須者便施與。
（三）常以種種法讚歎諸如來。
（四）親近多修習般若波羅蜜。
由此觀之，如是『四法』，即所謂菩薩成就四法得諸陀羅尼，此為吾等學佛修道者不可不知。何以故？蓋『諸陀羅尼』者，又曰陀羅那，陀鄰尼。譯作持，總持，能持能遮。以名持善法不使散，持惡法不使起之力用。分之為四種：一法陀羅尼，於佛之教法聞持而不忘也，又名聞陀羅尼。二義陀羅尼，於諸法之義總持而不忘也。三咒陀羅尼，依禪定發秘密語，有不測之神驗，謂之咒，咒陀羅尼者，於咒總持而不失也。四忍陀羅尼，於法之實相安住，謂之忍，持忍名為忍陀羅尼。